女子喪親呻男子無情感支持 後續1句掀罵戰 網民看呆:真係0尊重
另一半的親人離世,陪伴或許是最好的安慰,惟最近有女子在網上發文,指她的婆婆離世後,其男朋友只說了1句「RIP(願她安息)」便沒有再關心,而且還指因她家有白事,故表明「我唔想妳(樓主)見我老竇,轉個頭第日死咗,我唔知點樣同妳相處」。樓主稱自己根本無意要男友安排「見家長」,不明對方為何要再此問題上繼續糾纏,故直指「當伴侶唔尊重你屋企人,畀唔到情感支持你嘅時候,你都唔需要尊重返佢」。網民看到樓主與男友對話的截圖,直斥樓主男友不對,認為他沒有同理心和基本尊重,「呢啲就真係0尊重啦」、
樓主日前在
發文,表示她婆婆早前離世,雖然她與母親已趕忙前往內地,但始終趕不及送婆婆最後一程,而她男友在得知此事後,只說了1句「RIP(願她安息)」後便沒有再多關心,「無論係情感上定係安慰我」。樓主後來提起她與母親入住了酒店,男友卻忽然說道「屋企有人過身,係唔可以去人屋企」、「好彩我屋企冇老人家(佢自住),如果我同我老竇住,我唔會畀妳見我老竇一排,因為佢年紀,我唔想佢有事」。男友的一番話讓樓主感到不解,指自己過去從未見過男方的父親,亦無打算在這段時間見面,「你喺呢個時候講啲冇可能發生嘅嘢係有咩作用?冇人會喺白事當下同人討論不必要嘅嘢,識唔識尊重?」。樓主續指,雙方口角時,男友還反問她假如現在是他家中有白事,「佢上嚟我(樓主)屋企,我老竇真係有事,出咗事嘅話我(樓主)怪邊個?」,認為不應單單說是迷信,便不再討論相關問題。樓主的男友更表明,「咁我(男方)屋企人如果有事邊個負責?係咪妳(樓主)?係咪妳一句我迷信,我講嘢唔啱時候,可以換返我老竇條命?」。
樓主在文中慨嘆,稱自己根本無意與男友父親見面,因此再多爭執也是多餘,情願男友「出少句聲當幫忙」,並批評對方不懂尊重,而顯出自私自利,「原來呢個世界真係有人係冇同理心,完全唔會顧人感受」。她後來亦上傳雙方的對話截圖,顯示男方表示「難聽啲講句,我唔想妳見我老竇,轉個頭第日死咗,我唔知點樣同妳相處,我相信妳亦都唔想有呢啲咁嘅尷尬場面」。
帖文引來大批網民討論,不少人安慰樓主,並認為男方不但沒有多加安慰,更是沒有同理心和基本尊重,「呢啲就真係0尊重啦」、「男人老狗都咁迷信,廢柴」、「佢喺妳唔開心嘅時候冇陪伴妳之餘,仲好自私淨係諗自己,不過算啦,世界上就係有啲人咁冇同理心」、「基本尊重都冇,日後好難同住,建議早斷」、「佢呢啲唔係唔識做咁簡單,直頭係好唔尊重妳同妳屋企人,好好認真考慮一下應唔應該再繼續同佢一齊」、「佢平時講嘢係咪都咁失禮,唔識大體」。